Katoļu iela (Jelgava)
Šis raksts ir par ielu Jelgavā. Par citām jēdziena Katoļu iela nozīmēm skatīt nozīmju atdalīšanas lapu. Katoļu iela ir viena no Jelgavas ielām, kas sākas pie krustojuma ar Lielo ielu, ved gar Jelgavas katoļu katedrāli, tālāk turpinās līdz Sudrabu Edžus ielai. 1944. gada augustā Otrā pasaules kara kaujā par Jelgavu ielas vēsturiskā apbūve tika gandrīz pilnībā iznīcināta un tikpat kā nav atjaunota, tāpēc mūsdienās ielas apbūvi veido lielākoties Latvijas PSR laikā celtas ēkas.